**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА УТВРЂИВАЊА ИСПУЊЕНОСТИ УСЛОВА ЗА ВРШЕЊЕ ПОСЛОВА ИСПИТИВАЊА НИВОА ЗРАЧЕЊА ИЗВОРА НЕЈОНИЗУЈУЋЕГ ЗРАЧЕЊА ОД ПОСЕБНОГ ИНТЕРЕСА У ЖИВОТНОЈ СРЕДИНИ НА ТЕРИТОРИЈИ АП ВОЈВОДИНЕ**

|  |  |
| --- | --- |
| **Назив административног поступка** | Утврђивање испуњености услова за вршење послова испитивања нивоа зрачења извора нејонизујућег зрачења од посебног интереса у животној средини на територији АП Војводине |
| **Шифра поступка** | 206.00.0010 |
| **Регулаторно тело**  **(надлежно за спровођење препоруке)** | Покрајински секретаријат за урбанизам и заштиту животне средине  Министарство заштите животне средине |
| **Правни оквир којим је уређен административни поступак** | * Закон о заштити од нејонизујућих зрачења („Сл. гласник РС“, број 36/09) * Правилник о условима које морају да испуњавају правна лица која врше послове испитивања нивоа зрачења извора нејонизујућих зрачења од посебног интереса у животној средини („Сл. гласник РС, број 104/09) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Трећи квартал 2020. године |
| 1. **КРАТАК ОПИС ПРОБЛЕМА** | |
| Захтев се подноси лично на писарници или се доставља поштом и уз захтев се беспотребно достављају документи којима се доказују исте чињенице. Иако је поступак јасно дефинисан прописом додатни простора за оптимизацију постоји јер није омогућено подношење захтева и издавање акта надлежног органа електронским путем. | |
| 1. **САЖЕТАК ПРЕПОРУКА** | |
| Потребно је омогућити подношење захтева и издавање акта електронским путем и елиминација дуплирања докумената којима се доказују исте чињенице. | |
| 1. **ОБРАЗЛОЖЕЊЕ** | |
| * 1. **Документација**   **Елиминација непотребне документације**   * **Документ** : Фотокопија радне књижице   Наведени документ представља доказ да запослени има 3 године радног искуства у струци.  Документ се тражи од подносиоца захтева иако је радна књижица укинута 2016. године Законом о раду. Додатно ова чињеница се доказује и Потврдом о радном искуству на пословима испитивања нејонизујућег зрачења, те је сходно томе наведени документ потпуно беспотребан ради одлучивања у предметном поступку, тако да се предлаже његова елиминација, чиме ће се смањити административно оптерећење и трошкови за подносиоца захтева.  **За примену ове препоруке, није потребна измена прописа.**   * 1. **Увођење е-управе**   Поступак подразумева подношење захтева надлежном органу поштом или лично, а достављање акта подносиоцу захтева поштом. Још увек није успостављена пуна електронска управа, нити поједини сегменти електронске комуникације.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се увођење е-управе, тако што ће се омогућити спровођење поступка електронским путем у целости.   * 1. **Eвиденције**   **Успостављање евиденције издатих аката и њене јавне доступности**  Надлежни орган не води регистар/евиденцију података о издатим актима.  Предлаже се да се регистар/евиденција података о издатим актима води у електронском облику односно у отвореном, машински читљивом облику (база података), у складу са чланом 10. Закона о електронској управи ("Службени гласник" РС, број 27/2018), којим се уводи обавеза свих органа да успостављају и воде регистре и евиденције у електронском облику.  Такође, предлаже се да се регистар/евиденција учини доступним на званичној веб презентацији надлежног органа и на порталу отворених података <https://data.gov.rs/sr/discover/>.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети транспарентности поступка, правној сигурности привредних субјеката, поједностављењу поступка за привредне субјекте и смањењу издатака. | |